kardosdrur/scandi-wiki huggingface dataset:
Willy Dähnhardt

Willy Dähnhardt (15. december 1939 – 18. oktober 2010) var cand.mag. i tysk og fransk, Københavns Universitet og forskningsbibliotekar ved Det Kongelige Bibliotek, læsesalsinspektør, oversætter og impresario.

Biografi 
Dähnhardt gennemførte studier ved Freie Universität Berlin 1964-65 og ved Universitetet i München 1975-76. 
Han var forskningsbibliotekar og fagreferent i Germansk Filologi og Engelsk ved Det Kongelige Bibliotek og var senere seniorforsker samme sted.
 
Han har oversat både opera, fag- og skønlitteratur. Blandt hans oversættelser af libretti er teksten til Carl Nielsens Maskarade til tysk. Fra 2008 stod Dähnhardt bag en række månedlige causerier, I dialog med forfatteren. De var med forskere fra Forskerlæsesalen og blev holdt på Læsesal Vest på Det Kongelige Bibliotek. Musikken stod hans hjerte nært, og i 2010 blev han udnævnt som æresmedlem af Det Danske Sangselskab.

Med bogen På flugt fra Nazismen skrevet i samarbejde med lektor Birgit S. Nielsen har Dähnhardt bidraget væsentligt til forståelse af nazismens gru og dens følger for en lang række kulturpersonligheder, som satte deres præg på dansk kulturhistorie og identitet.

Udgivelser 
 Willy Dähnhardt og Birgit S. Nielsen: På flugt fra nazismen, Reitzels Forlag, 1986
 Willy Dähnhardt og Birgit S. Nielsen: Exil in Dänemark, Westholsteinische Verlagsanstalt Boyens, 1987
 Willy Dähnhardt og Birgit S. Nielsen: Geflüchtet unter das dänische Strohdach, Westholsteinische Verlagsanstalt Boyens, 1988

Oversættelser i uddrag 
 Slawomir Mrozek Ambassadøren oversat til Hvidovre Teater af Janina Katz og Willy Dähnhardt, februar 1982
 Tadeusz Konwicki Den lille apokalypse på dansk ved Janina Katz og Willy Dähnhardt, Brøndums Forlag, 1984
 Chère Madame 6 Briefe nach Brünn, Jean Genet, hrsg. von Friedrich Flemming, Übersetzung ins Deutsche und Anmerkungen: Willy Dähnhardt, Gifkendorf, Merlin, 1988
 Carl Nielsen: Saul und David, Oper in vier Akten, Text von Einar Christiansen, ins Deutsche übertr. von Willy Dähnhardt, Salzburger Festspiele, 2000

Kilder 
 s. 623, Wily Dähnhardt og Birgit S. Nielsen: På flugt fra nazismen, Reitzels Forlag, 1986
 s. 9, Thomas Bredsdorff og Mette Winge: Portræt: Den grå guldgrube, Politiken, 14.12.2009

Eksterne henvisninger 
 
 Causerier på Læsesal Vest

Oversættere fra Danmark
Bibliotekarer fra Danmark
Dansksprogede forfattere fra Danmark
Hans Lynge

Hans Louis Abel Lynge (født 6. september 1906 i Nuuk, død 2. juli 1988 i Haderslev) var en grønlandsk digter, maler, forfatter og billedhugger. Han var tidligere kateket og politiker. I dag anses Hans Lynge som en af de vigtigste kunstnere i grønlandsk kunsthistorie.

Lynge blev uddannet lærer ved seminariet i Nuuk i 1927. Her blev han alvorligt syg af tuberkulose og måtte derfor som 25-årig opgive sit erhverv. Lynge har senere beskrevet, hvordan han tog ud i fjeldet alene – stik imod lægernes råd - for at overvinde sygdommen. 

Efterfølgende begyndte han som forfatter og kunstner og gik samtidig ind i politik. Han blev valgt til kommunerådet i Qaqortoq (da. Julianehåb) i 1937 og til Sydgrønlands landsråd i 1939. Under krigen var han med i den delegation, der førte forhandlinger med rigsdagens Grønlandsudvalg. Som politiker ønskede Lynge større selvbestemmelse til Grønland og ligeværd mellem grønlændere og danskere. Han er kendt for at have sagt: ”Vi vil gøre fejltagelserne selv”.  

Sin litterære debut fik han i 1934, med dramaet TigorKârâ pissarâ. 

Lynges sang Nuilersup qilaap seqinersuata, skrevet til skuespillet Nunaga asavdlugo i 1935, optræder i Højskolesangbogen under den danske titel Som en morgen, når solen står strålende op.

Romanen Ersinngitsup piumasaa (Den usynliges vilje) fra 1938 regnes for et absolut hovedværk, både for Lynge, men også i grønlandsk litteratur.  Da den blev genudgivet på dansk i 2018, fik den 5 stjerner i en anmeldelse i Politiken. 

Efter krigen rejste Lynge til Danmark for at uddanne sig på Kunstakademiet, hvor han gik 1947-50. Samtidig sagde han farvel til politik. Efter uddannelsen foretog han flere rejser til Frankrig og Italien, og som billedkunstner var han inspireret af den europæiske impressionisme. Essensen i Hans Lynges kunst er den grønlandske kulturarv og en stærk kærlighed til sit land. Hans Lynge malede sine billeder ud fra små skitser og ud fra sin erindring eller fantasi.

I 1972 etablerede Lynge sammen med kunstneren Bodil Kaalund Grønlands første kunstskole under navnet Grafisk Værksted, og han var leder af den i en årrække.

Hans Lynge levede sine sidste år i Danmark, hvor han og ægtefællen Inge Lynge flyttede til i 1984.

Familie 
Lynge blev i 1930 gift med Mathilde Lund, datter af Henrik Lund. Sammen fik de sønnerne Niels-Henrik Lynge og Torben Emil Lynge. Parret blev senere skilt, hvilket er blevet kaldt Grønlands første skilsmisse. Lynge giftede sig for anden gang i 1961 med læge Inge Overgaard, der senere blev Grønlands første overlæge i psykiatri. Hans Lynge er farfar til forfatteren og debattøren Nauja Lynge.

Hæder 
Lynge blev Ridder af Dannebrog i 1972.

Noter

Eksterne henvisninger 
 
Hans Lynge i Biografisk Leksikon
En hyldest til livet og lyset, af: Leif Kiil Sørensen, kristeligtdagblad.dk, 12.02.2010 
Ih – du milde, af: Martine Lind Krebs, i: Arnanut nr. 62, 2018. Uddrag findes her

Billedhuggere fra Danmark
Digtere fra Grønland
Malere fra Grønland
Personer i Dansk Biografisk Leksikon
Personer i Kraks Blå Bog (afdøde)
Politikere fra Grønland
Riddere af Dannebrog
Katuaq

Katuaq ("Trommestik") med tilnavnet Kulturip Illorsua ("Kulturens store hus") er et kulturhus, som ligger i centrum af Nuuk, hovedstaden i Grønland.

Katuaq er Nuuks og Grønlands kulturhus og skal "stimulere og udvikle kulturlivet i Grønland under udøvelsen af et alsidigt, frit og uafhængigt kunstnerisk skøn i samarbejde med institutioner, organisationer, personer og selskaber. Fonden skal medvirke til at udbrede kendskabet til nordisk kunst- og kulturliv i Grønland og til grønlandsk kunst- og kulturliv i Norden".

Kulturhuset blev bygget for ca. 90 mio. kr. i perioden 1994-1997 og åbnede den 15. februar 1997 med optræden af bl.a. trommedansere fra Ammassalik og bygderock fra Kullorsuaq. Katuaqs arkitektur er inspireret af den grønlandske natur og tegnet af arkitektfirmaet Schmidt, Hammer og Lassen fra Århus. Bygningen har vundet Nykredits Arkitekturpris (1998), Statens Kunstfonds Pris (1998) og Eckersberg Medaljen (1999). Huset ejes af Sermersooq Kommune og Grønlands Selvstyre og er på over 4.000 m2.

Katuaq arrangerer kulturarrangementer med kunstnere fra hele Grønland samt fra det arktiske Canada og Alaska samt Danmark og det øvrige Norden.  Kulturhuset indeholder to sale, en stor ("Hans Lynge-salen") og en lille, med hhv. 509 og 108 sidepladser. Den store sal, der er rund, kan bruges til både biograf, koncerter, teater og møder. Det var Grønlands første biograf; Katuaq viser nye film samtidig, som de vises i Danmark. Den mest populære film i 2008 var Indiana Jones og krystalkraniets kongerige, som blev set af 2.440 gæster; biografen er overskudsgivende og med til at finansiere den "levende" kultur.  Før Katuaq blev indviet fungerede forsamlingshuset på Aqqusinersuaq som biograf. Katuaqs intimsal, der er firkantet, er ofte ramme om foredrag og kunstneriske arrangementer i mindre skala. Katuaqs café, Cafétuaq, der er trekantet, ligger i foyeren, der ofte bruges til rockkoncerter. Bygningen rummer 1.000 m2 udstillingsareal samt TV-studie, kunstskole og bibliotek. Huset rummer desuden Nordens Institut, Silamiut og Nuuks byorkester.

Katuaqs ti-års-jubilæum blev fejret med trommedans og kaffemik.

Noter

Eksterne links 
 Hjemmeside

Kultur i Nuuk
Bygninger, konstruktioner og anlæg i Nuuk
Kulturcentre
Taken

Taken er en engelsksproget fransk action-thriller-film fra 2008 instrueret af Pierre Morel og skrevet af Luc Besson og Robert Mark Kamen. Blandt de medvirkende er Liam Neeson, Maggie Grace, Leland Orser, Jon Gries, David Warshofsky, Holly Valance, Katie Cassidy, Xander Berkeley, Olivier Rabourdin, Gérard Watkins og Famke Janssen. Det er den første film i serien; Taken, Taken 2 og Taken 3. 

Flere medier har kaldt filmen et vendepunkt i Neesons karriere, der redefinerede og omdannede ham til en actionstjerne.

Handling 

Neeson spiller en tidligere CIA-agent kaldet Bryan Mills som sætter sig for at opspore sin datter efter hun er blevet kidnappet af kriminelle, der organiserer trafficking til tvangsprostitution, under en rejse til Frankrig.

Medvirkende 
 Liam Neeson som Bryan Mills
 Maggie Grace som Kim Mills
 Famke Janssen som Lenore "Lennie" Mills
 Leland Orser som Sam
 Jon Gries som Casey
 David Warshofsky som Bernie
 Holly Valance som Sheerah
 Katie Cassidy som Amanda
 Xander Berkeley som Stuart
 Olivier Rabourdin som Jean-Claude Pitrel
 Gérard Watkins som Patrice Saint-Clair
 Arben Bajraktaraj som Marko
 Camille Japy som Isabelle
 Nicolas Giraud som Peter
 Goran Kostić som Gregor
 Nabil Massad som Raman the sheikh

Referencer

Eksterne henvisninger 
 

Franske film fra 2008
Actionfilm fra Frankrig
Engelsksprogede film
Engelsksprogede film
Thrillerfilm fra Frankrig
Film fra 20th Century Fox
Søren Viggo Petersen

Søren Viggo Petersen (født 6. januar 1943) er en tidligere dansk løber, som startede for Kastrup Tårnby Atletik. Han vandt 24 individuelle Danmarksmesterskaber. , de fleste på 100 meter distancen, hvor han var regerende mester i et helt årti (1965-74). I den periode blev han også medindehaver af den danske rekord. Hele seks gange (både 1966 og '68 samt fire gange i 1971) tangerede Søren Viggo Pedersen (på den tid blev han både i dagspressen og i atletikblade omtalt som 'Pedersen') rekorden på 10,5 sekunder, som Jørn Palsten havde sat i 1965. SVP tangerede i 1971 også Palstens nationsrekord på 200 m på 21,3, inden han forbedrede den til 21,2 (11. juli 1971 i Greifswald, DDR).

Personlige rekorder 

 100 meter: 10,5 sek. (DR) - 1966, 1968 og 1971).
 200 meter: 21,2 (DR) - 1971.
 400 meter: 49,2 - 1967.
 Længdespring: 7,36 m - 1969

Internationale mesterskaber 
 1972 EM-indendørs 50 meter 6.02 sek. (nr. 12)
 1971 EM 100 meter 10.8 (nr. 13 af 29 deltagere)
 1971 EM 200 meter 21.7 (nr, 20 af 28)
 1970 EM-indendørs 60 meter 7,0 (nr. 16).

Danske mesterskaber 
    1974    100 meter  10.9    
    1974    200 meter  22.2    
    1973    100 meter  10.8    
    1973    200 meter  21.8    
    1973  3x33 meter  inde  12,9    
    1972    100 meter  10.9    
    1972    200 meter  22.2    
    1972  60 meter inde  6.7    
    1971    100 meter  10.7    
    1971    200 meter  21.3    
    1971  60 meter inde  6.9    
    1970    100 meter  10.7    
    1970    200 meter  21.9    
    1969    100 meter  10.9    
    1969    200 meter  22.0    
    1969    Længdespring 6,88    
    1968    100 meter  10.6    
    1968    200 meter  21.8    
    1968    Længdespring  7,26    
    1967    100 meter  11.0    
    1967    200 meter  22.2
    1966    100 meter  10.8    
    1966    200 meter  22.1    
    1966    Længdespring  6,95    
    1965    100 meter  10.7    
    1965    200 meter  21.5
    1963    Tikamp

Eksterne henvisninger 

2. 
Sprintere fra Danmark
Atleter fra Kastrup Tårnby Atletik
Mangekæmpere fra Danmark
Alois Hitler, Jr.

Alois Hitler junior (født Alois Matzelberger) (13. januar 1882 – 20. maj 1956) var Adolf Hitlers halvbror.

Alois Hitler jr. blev født før ægteskabet mellem Alois Hitler og hans anden hustru Franziska Matzelsberger. Han blev døbt Alois Matzelberger. Da forældrene giftede sig, blev han legitimeret. I 1884 to år efter fødslen døde moderen.

Alois forlod forældrenes hus før faderens død. Han kunne ikke enes med sin halvbror Adolf Hitler. Senere hævdede han, at Adolf, som faderen fik med sin tredje hustru, Klara, var deres yndling, mens han selv var det sorte får og hyppigt blev straffet af faren, også for noget Adolf havde selv gjort.

Da Alois Hitler jr. var tekniske begavet, ville faren sende ham på en forskole for ingeniøruddannelsen. Men det blev der ikke noget af; muligvis på grund af Klaras indsigelser. Faren var heller ikke parat til at investere større summer i Alois' uddannelse. Han blev i stedet sat i lære.

Men han afbrød sin uddannelse, og det begyndte at gå ned ad bakke for ham. I 1900 blev han idømt fem års fængsel for tyveri. I 1902 blev det forhøjet til otte år. Efter endt afsoning udvandrede han til Dublin, hvor han fik arbejde som tjener på Shelbourne Hotel. I 1909 mødte han Bridget Dowling ved et hesteskue og fik hende til at tro, at han var en velstående mand i hotelbranchen. De stak til London og giftede sig den 3. juni 1910. William Dowling, Bridgets far, truede med at få ham arresteret for kidnapning, men Bridget talte ham fra det.

Parret slog sig ned i Liverpool, hvor det i 1911 fik sønnen William Patrick. Alois forsøgte at drive en restaurant på Dale Street, et pensionat på Parliament Street og et hotel på Mount Pleasant, men det gik dårligt. Det var et år som var præget af familieproblemer. Alois drak, og når han var fuld plejede han at tæve sin kone og antagelig også det lille barn. I maj 1914 forlod han dem og rejste til Tyskland.

I 1924 blev Alois anklaget for bigami i Hamburg, men slap med et halvt års fængsel. Han fik en søn Heinz Hitler med sin anden hustru Hedwig Heinemann. Hans forretning i Tyskland gik ganske godt indtil krakket i 1929.

Til 1934 arbejdede Alois som løsarbejder. I 1934 åbnede han en restaurant i Berlin, som blev en yndlingsrestaurant for SA-folk.

Da Adolf Hitler kom til magten, havde halvbrødrene ikke kontakt. I Mein Kampf blev han overhovedet ikke nævnt.

Litteratur 
 Marc Vermeeren, De jeugd van Adolf Hitler 1889-1907 en zijn familie en voorouders. Soesterberg, 2007, 420 blz. Uitgeverij Aspekt.

Eksterne henvisninger 
 Familietræ

Personer fra Østrig
Alois
The Sims Double Deluxe

The Sims Deluxe Edition blev udgivet i 2002 for Windows. Den omfattede kernespil; The Sims: Livin 'Large, og nogle eksklusivt indhold, herunder 25 + objekter og 50 + tøj valg. Den omfattede også The Sims Creator, et separat program, som kan bruges til at redigere og tilpasse Sim tøj. 

Selv om det blev frigivet efter The Sims: Vacation medtager det ikke nogle elementer, som blev indført i The Sims: Hot Date.

Computerspil fra 2002
Double Deluxe
Sims Double Deluxe
Electronic Arts-spil
Ulrich Friborg

Ulrich Friborg, "Lynet fra Risvangen" (født 12. august 1939) er en tidligere dansk atlet, som var medlen af Skovbakken.

Friborgs begyndte på atletikken i 1959. Det var i militæret, at hans talentet for at løbe hurtigt blev opdaget. Karriere tog fart i starten af tresserne da han allerede efter to års træning løb 100 meter på tiden 10,8. Året efter blev det 10,7 og det år blev han dansk mester på 100 meter. Som 31-årig tillhørte han stadig den danske sprinterelite og blev sølvmedaljevinder på 100 meter ved de danske mesterskaber 1970. Skovbakkens 4 x 100 meter stafethold, med Friborg på holdet blev samme år danske mestre i dansk rekordtid 42,0.
I længdespring sprang han 7,42. Han var på Skovbakkens hold i Danmarksturneringen, der i årerne fra 1963 til slutningen af halvfjerdserne vandt mere end ti danske mesterskaber.

Efter den aktive karriere var Friborg træner i Skovbakken, også Dansk Atletik Forbund tog brug af Friborgs evner som træner. Senere blev han formand for Skovbakkens atletik afdeling.

Friborg arbejdede i mange år i Århus Sporveje.

Danske mesterskaber 
  1970    100 meter  2  11.0    
  1967    100 meter  3  11.0    
  1964    Længdespring  2  6,64    
  1964    100 meter  3  10.7    
   1963    100 meter  1  10.8    
  1962    100 meter  3  10.8    
  1962    200 meter  3  22.8

Eksterne henvisninger 
 DAF i tal – Ulrich Friborg

Sprintere fra Danmark
Atleter fra Skovbakken
Længdespringere fra Danmark
Freddy Jensen

Freddy Jensen (født 1935) er en tidligere dansk sprinterløber, som løb for Frederiksberg IF senere i Kastrup Tårnby Atletik.

Danske mesterskaber 
  1960 200 meter 22,2
  1960 100 meter 10.9
  1959 100 meter 10,9
  1959  200 meter 22,5
  1959 4 x 100 meter 43,2
  1957 4 x 100 meter 43,8

Personlig rekord 
100 meter: 10.7 1961

Eksterne henvisninger 
 DAF i tal – Freddy Jensen

Sprintere fra Danmark
Atleter fra Frederiksberg IF
Atleter fra Kastrup Tårnby Atletik
Langtidsfrisk

Langtidsfrisk (eller langtidsrask) er en betegnelse, som kan bruges om en person, der sjældent er syg (sygemeldt), og som kun har få sygedage. Ordet langtidsfrisk er dannet som en modsætning til ordet langtidssyg.

Ordet langtidsfrisk kommer fra Sverige, og ordet frisk på svensk betyder i denne sammenhæng rask på dansk. 

Begrebet langtidsfrisk blev indført af læge Johnny Johnsson. Hans ide var at arbejde med sygefravær ved at lære af de langtidsfriske, altså studere hvad der gør folk langtidsfriske, i stedet for at tage udgangspunkt i, hvad der gør folk syge og langtidssyge. Og samtidig udrede hvordan arbejdslivet kan organiseres, så trivsel og dermed sundhed fremmes.

Kilder og eksterne henvisninger 
 Svensk hjemmeside: Langtidsfrisk.se
 Norsk hjemmeside: Langtidsfrisk.com 
 Fokus på raske giver lavere sygefravær . Om TV-udsendelse i Danmarks Radio (DR) på kanal DR1 19. maj 2010 kl. 21:25, Magasinet Penge, som en del af nyhedstimen kl. 21:00.

Sundhed
Harry Vos

Harry Vos (født 4. september 1946, død 19. maj 2010) var en hollandsk fodboldspiller.

I løbet af sin karriere spillede han for ADO Den Haag, PSV Eindhoven og Feyenoord Rotterdam i Æresdivisionen. Han var en del af det Hollandske fodboldlandshold ved VM i fodbold 1974.

Eksterne henvisninger 

Fodboldspillere fra Holland
Fodboldspillere fra Feyenoord Rotterdam
Fodboldspillere fra PSV Eindhoven
Fodboldspillere fra ADO Den Haag
Deltagere ved verdensmesterskabet i fodbold 1974
Ramires

Ramires Santos do Nascimento (eller bare Ramires) (født 24. marts 1987 i Barra do Piraí, Brasilien) er en brasiliansk fodboldspiller, der spiller som midtbanespiller i den kinesiske klub Jiangsu Suning F.C.. Han har spillet for klubben siden januar 2016. Tidligere har han optrådt for de brasilianske klubber Joinville og Cruzeiro, samt SL Benfica og Chelsea F.C..

Med Ramires blev Benfica i 2010 portugisisk mester.

Klubhold 

I januar 2008 indgik Ramires en fem-årig kontrakt med Cruzeiro i en permanent flytning til Joinville, for et gebyr på 300.000 USD, hvilket giver Cruzeiro 70% af spillernes økonomiske rettigheder. Joinville holdt 30% i tilfælde af overførsler i fremtiden. 

Den 21. maj 2009 tiltrådte Ramires den portugisiske klub Benfica for 7.500.000 EUR på en fem-årig kontrakt.

Den 4. august 2010 meddelte Benfica, at de havde indgået en købsaftale med Chelsea F.C. om overflytning. Ramires afsluttede sin flytning til Chelsea den 13. august 2010 på en fire-årig kontrakt. Han fik overrakt tallet 7, tidligere båret af Andriy Shevchenko. Han fik sin debut den 28. august 2010 imod Stoke City.

Den 27. januar 2016 skrev Ramires under på en 4-årig kontrakt med den kinesiske klub Jiangsu Suning F.C.. Ramires fik sin debut i den kinesiske fodbold liga den 5. marts 2016 og scorede efter blot 3 minutter sit første mål.

Landshold 
Ramires står (pr. 17. november 2013) noteret for 40 kampe og fire scoringer for Brasiliens landshold, som han debuterede for den 6. juni 2009 i en VM-kvalifikationskamp mod Uruguay. Han var desuden med på U-23 landsholdet til OL i Beijing i 2008, hvor holdet opnåede en bronzemedalje. For A-landsholdet var han med til at vinde Confederations Cup 2009 og blev desuden udtaget til VM i 2010.

Titler 
Primeira Liga
 2010 med SL Benfica  
UEFA Champions League
2012 med Chelsea FC

UEFA Europa League
 2013 med Chelsea FC 
Premier League
2015 med Chelsea FC

FIFA Confederations Cup
 2009 med Brasilien

Referencer

Eksterne henvisninger 

 

Fodboldspillere fra Brasilien
Fodboldspillere fra Cruzeiro Esporte Clube
Fodboldspillere fra S.L. Benfica
Fodboldspillere fra Chelsea F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Júlio Baptista

Júlio César Baptista (født 1. oktober 1981 i São Paulo, Brasilien) er en brasiliansk fodboldspiller, der spiller som offensiv midtbanespiller. Gennem karrieren har han blandt andet spillet for brasilianske São Paulo FC, for de spanske storhold Sevilla, Real Madrid og Malaga, hos engelske Arsenal og hos AS Roma i Italien. Han var også i en overgang professionel i den amerikanske MSL-liga, hos Orlando City SC.

Med Real Madrid blev Baptista i 2008 spansk mester.

Baptista er blevet givet tilnavnet "La Bestia" (bæstet), på grund af sin efter brasiliansk målestok meget store fysiske fremtoning.

Landshold 
Baptista nåede i sin tid som landsholdsspiller at spille 47 kampe og score 5 mål for Brasiliens landshold, som han debuterede for den 4. juni 2001 i en Confederations Cup-kamp mod Japan. Han har siden da været med til at vinde Copa América i både 2004 og 2007 og Confederations Cup i både 2005 og 2009. Derudover var han også med i truppen til Confederations Cup 2001 og VM i 2010.

Titler 

La Liga
 2008 med Real Madrid

Copa América
 2004 og 2007 med Brasilien

FIFA Confederations Cup
 2005 og 2009 med Brasilien

Eksterne henvisninger 

Fodboldspillere fra Brasilien
Fodboldspillere fra São Paulo FC
Fodboldspillere fra Sevilla FC
Fodboldspillere fra Real Madrid CF
Fodboldspillere fra Arsenal F.C.
Fodboldspillere fra AS Roma
Fodboldspillere fra Cruzeiro Esporte Clube
Fodboldspillere fra Málaga CF
Personer fra São Paulo
Deltagere ved verdensmesterskabet i fodbold 2010
Nilmar

Nilmar Honorato da Silva (eller bare Nilmar) (født 14. juli 1984 i Paraná, Brasilien) er en brasiliansk fodboldspiller, der spiller som angriber hos El-Jaish i Qatar. Han har spillet for klubben siden januar 2014. Tidligere har han optrådt for de brasilianske storklubber Internacional og Corinthians, Villarreal i Spanien, samt for franske Olympique Lyon.

I 2005 blev Nilmar med Lyon fransk mester, og senere samme år sikrede han sig med Corinthians det brasilianske mesterskab.

Landshold 
Nilmar nåede i sin tid som landsholdsspiller (2003-2011) at spille 24 kampe og score ni mål for Brasiliens landshold, som han debuterede for den 13. juli 2001 i et opgør mod Mexico. Han har siden da været med til at vinde Confederations Cup 2009, og var også i truppen til VM i 2010 i Sydafrika.

Titler 

Ligue 1
 2005 med Olympique Lyon

Brasiliansk Liga
 2005 med Corinthians

Confederations Cup
 2009 med Brasilien

Eksterne henvisninger 

Fodboldspillere fra Brasilien
Fodboldspillere fra Sport Club Internacional
Fodboldspillere fra Olympique Lyon
Fodboldspillere fra Sport Club Corinthians Paulista
Fodboldspillere fra Villarreal CF
Deltagere ved verdensmesterskabet i fodbold 2010
Niels Rud

Niels Rud (18. december 1922 i Herning - 15. maj 1997) var en dansk sprinterløber, som løb for Herning GF. 

Rud var også fodboldspiller i Danmarksserie/3. divisions klubben Herning Fremad.

Danske mesterskaber 
  1944 100 meter 11,2
  1944 4 x 100 meter 44,5

Eksterne henvisninger 
 DAF i tal – Niels Rud
 Herning Fremads Historie 

Sprintere fra Danmark
Atleter fra Herning GF
Fodboldspillere fra Danmark
Fodboldspillere fra Herning Fremad
Chessmetrics

Chessmetrics er et system til bedømmelse af skakspillere udviklet af Jeff Sonas. Det er tænkt som en forbedring i forhold til Elo-rating.

Der er i systemet medregnet resultatet af stort set alle skakpartier mellem stormestre siden 1850. Mest kendt er forsøget på at finde alletiders stærkeste skakspiller.

Eksterne henvisninger 
 Rangliste 

Skakregler og skakbegreber
Arne Thisted

Arne Thisted (født 1920) er en tidligere dansk sprinterløber, som løb for Herning GF.

Internationale mesterskaber 
 1946 EM 100 meter 11.0
 1946 EM 4 x 100 meter 43.1 nr.5 Hold: Tage Egemose, Børge Stougaard, Gunnar Christensen og Arne Thisted

Danske mesterskaber 
  1947 100 meter 11,1
  1946 100 meter 11,1
  1945 100 meter 11,3
  1944 100 meter 11,3
  1944 4 x 100 meter 44,5
  1943 100 meter 11,2

Personlige rekorder 
 100 meter: 10,8 Aarhus Stadion 2. juni 1942

Eksterne henvisninger 
 DAF i tal – Arne Thisted 

Sprintere fra Danmark
Atleter fra Herning GF
Tjek om personen er levende